Xitoyning Xefey shahridagi Xitoy fan va texnologiya universitetida ommaga yangi interaktiv robot namoyish qilindi. Tszya Tszya androidi haqiqiy ayolga o‘xshaydi: u taom tayyorlashni, harakatlanishni biladi va jonli mimikaga ega. "Iltimos meni juda yaqindan suratga olmang – bu yuzimni to‘la qilib ko‘rsatadi", deb aytdi robot jurnalistlarga. Robot yaratuvchilarining aytishicha, Tszya Tszya 3 yil davomida yaratilgan, uning avvalgi robotlar avlodidan farqi shundaki, uning ko‘zlari tabiiyroq harakatlanadi, nutqi esa lablari harakati bilan sinxronlashtirilgan. Yaponiyada bunday robot badiiy filmda bosh rol ijro etishga ham ulgurdi.